Diari Oficial de la Generalitat Valenciana


Sumari del DOGV 9819, del 02-04-2024 (2024/2271)

RESOLUCIÓ de 6 de març de 2024, de la Sotssecretaria de la Conselleria de Sanitat, per la qual es renova l'autorització sanitària per a trasplantament de renyó de donant viu al centre Hospital Universitari Doctor Peset Aleixandre, de València.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2271


Data del document
:   06-03-2024

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 6 de març de 2024, de la Sotssecretaria de la Conselleria de Sanitat, per la qual es renova l'autorització sanitària per a trasplantament de renyó de donant viu al centre Hospital Universitari Doctor Peset Aleixandre, de València. [2024/2271]  
El gerent del Departament de Salut va presentar sol·licitud de renovació d'autorització sanitària per a trasplantament de renyó de donant viu per al centre Hospital Universitari Doctor Peset Aleixandre amb data 19 de febrer de 2024.  
   
El director del Programa de trasplantaments de la Comunitat Valenciana informa favorablement la renovació de l'autorització sanitària.  
  
Fonaments jurídics  
  
- Orde de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
- Reial decret 1723/2012, de 28 de desembre, pel qual es regulen les activitats d'obtenció, utilització clínica i coordinació territorial dels òrgans humans destinats al trasplantament i s'establixen requisits de qualitat i seguretat.  
- Reial decret llei 9/2014, de 4 de juliol, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans.  
- Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Orde 7/2017, de 28 d'agost de 2017, de la Conselleria de Sanitat Universal i Salut Pública per la qual es desplega el Decret 157/2014, de 3 d'octubre, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Orde 4/2023, de 13 d'octubre, de la Conselleria de Sanitat, per la qual es desplega el Decret 135/2023, de 10 d'agost del Consell, d'aprovació del Reglament orgànic i funcional de la Conselleria de Sanitat.  
   
  
Vist l'expedient instruït a este efecte, els preceptes legals esmentats i els altres de pertinent aplicació, resolc:  
  
Renovar al centre Hospital Universitari Doctor Peset Aleixandre l'autorització sanitària per a trasplantament de renyó de donant viu, vàlida per un període de cinc anys, la responsable tècnica de la qual és Asunción Sancho Calabuig.  
Qualsevol modificació substancial en les condicions o requisits que van motivar la concessió de l'autorització haurà de ser notificada a esta sotssecretaria, i podrà donar lloc a la revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'esta conselleria.  
Esta resolució es notifica als interessats, amb l'advertiment que no esgota la via administrativa i que, contra esta, poden interposar recurs d'alçada davant el conseller de Sanitat, en el termini d'un mes, comptat a partir de l'endemà de la data de notificació, d'acord amb el que s'establix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
   
  
València, 6 de març de 2024. El sotssecretari: Álvaro Cuadrado González.